**בשביל אורנים**

**גינת הגיל הרך**

**גינת הגיל הרך** **נוסדה לרגל חגיגות ה-70 לאורנים שקמה בשנת 1951**. מסלול הגיל הרך הוקם בסמוך לכינונה של המכללה והווה כר פורה להגות, יצירה וחשיבה פדגוגית מפוארת. אלו השפיעו ומשפיעים עדיין על גני הילדים בישראל כולה. היום כיום כאז, ממשיכה הפעילות "האורנימית" להדהד ולהשפיע. באורנים, פועלות "זרועות" מגוונות העוסקות בגיל הרך: החוג לתואר ראשון ותעודת הוראה, תכנית לתואר שני, קורסים חוץ אקדמיים מגוונים, מרכז מרים רות לספרות ילדים, והמכון הישראלי לחינוך בגיל הרך.

גינת הגיל הרך נמצאת במקום בו פעל עד שנת 2006 המרכז ללימוד פעילות הילד. הגינה מתכתבת עם כמה מהתפיסות ה"אורנימיות" שמלוות את ההכשרות בגיל הרך: היא מאפשרת למידה במרחב הפתוח. גדילה והתפתחות קשורים בקשר הדוק להתנסויות בסביבה החוץ גנית (עבור ילדים) וחוץ כיתתית (עבור סטודנטיות). היא מאפשרת למידה בקבוצות מתוך התיחסות לקבוצה ולקבוצתיות כמשאב למידה וצמיחה. בשביל העובר בגינה מוטבעים חפצים קטנים. חפצים אלו, יצאו משימוש והונצחו בשביל בזיקה לחצר הגרוטאות, בה חפצים שיצאו משימוש חזרו לשימוש במשחקי הילדות/ים. המשחק הוא נדבך משמעותי מההוויה הילדית וחיונית להתפתחות.

הגינה מונגשת לכולם בשאיפה לאפשר פעילות לכלל המעוניינות-ים.

בגינה מונצחות שלוש דמויות משמעותיות שהשפיעו על התהוות הפדגוגיה בגיל הרך בישראל ופעלו במסגרת אורנים: מרים רות, גדעון לוין ומלכה האס.

.

.